Kalevan kisoista Neuvonen on voittanut 10 kilometrin kävelyssä kultaa vuosina 2016, 2017 ja 2018. Pronssia hän saavutti kotikaupunkinsa Lappeenrannan Kalevan kisoissa 2019 sekä 2021. Vuoden 2020 Kalevan kisoissa Turussa Neuvonen sai hopeaa 10 000 metrin kävelyssä. SM-maantiekävelyissä hän on voittanut kultaa 20 kilometrin kävelyssä vuosina 2016, 2017, 2018, 2020 ja 2021, hopeaa 2015 ja pronssia 2014. Viestijuoksun SM-kilpailuissa hän on ollut mukana voittamassa kultaa 3 × 3 000 metrin kävelyviestistä vuosina 2017 ja 2018 sekä hopeaa 2016. Sisäratojen SM-kilpailuista Neuvonen on saavuttanut 3 000 metrin kävelystä kultaa vuonna 2017 ja hopeaa 2020.